text: Morgen-brand i pizzeria
  11 februar 2013 kl. 07.25
  En forbipasserende lugtede røg ved et pizzeria på Akselborg i Horsens ved syv-tiden mandag morgen. Brandvæsenet blev tilkaldt og fik slukket en lille brand.
  - Der er intet, der tyder på, at branden er påsat,siger vagtchefen hos Sydøstjyllands Politi til TV SYD. Trods det underlige tidspunkt.
  En glød har muligvis ligget og ulmet hele natten i en kurv med viskestykker. Der er ikke spor af brandbare væsker i pizzeriet. Der skete kun mindre skade ved branden.
  